----

----

I Ανακοινώσεις

Επιτροπή

----

Ισοτιμίες του ευρώ (1)

6 Νοεμβρίου 2006

(2006/C 270/01)

1 ευρώ= 

----

(1)

Πηγή: Ισοτιμίες αναφοράς που δημοσιεύονται από την Ευρωπαϊκή Κεντρική Τράπεζα.

----

----

Έγκριση των κρατικών ενισχύσεων στο πλαίσιο των διατάξεων των άρθρων 87 και 88 της συνθήκης ΕΚ

Περιπτώσεις όπου η Επιτροπή δεν προβάλλει αντίρρηση

(2006/C 270/02)

(Κείμενο που παρουσιάζει ενδιαφέρον για τον ΕΟΧ)

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στην διεύθυνση:

http://ec.europa.eu/community_law/state_aids/

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στην διεύθυνση:

http://ec.europa.eu/community_law/state_aids/

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στην διεύθυνση:

http://ec.europa.eu/community_law/state_aids/

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στην διεύθυνση:

http://ec.europa.eu/community_law/state_aids/

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στην διεύθυνση:

http://ec.europa.eu/community_law/state_aids/

Το κείμενο της απόφασης στην (στις) αυθεντική(-ές) γλώσσα(-ες), χωρίς τα εμπιστευτικά στοιχεία, είναι διαθέσιμο στην διεύθυνση:

http://ec.europa.eu/community_law/state_aids/

----

----

Προηγούμενη γνωστοποίηση συγκέντρωσης

(Υπόθεση COMP/M.4392 — DSGI/FR-Invest/F-group JV)

(2006/C 270/03)

(Κείμενο που παρουσιάζει ενδιαφέρον για τον ΕΟΧ)

----

(1)ΕΕ L 24 της 29.1.2004, σ. 1.

----

----

Κατάλογος τελωνείων στα οποία είναι δυνατή η διασάφηση για θέση σε ελεύθερη κυκλοφορία στην Ευρωπαϊκή Ένωση προϊόντων του παραρτήματος Ι του κανονισμού (ΕΚ) αριθ. 1635/2006 της Επιτροπής (1)

(2006/C 270/04)

----

(1)ΕΕ L 306 της 7.11.2006, σ. 3.

----

----

Ανακοίνωση σχετικά με αίτημα που υποβλήθηκε βάσει του άρθρου 30 της οδηγίας 2004/17/ΕΚ

(2006/C 270/05)

Αίτημα προερχόμενο από κράτος μέλος

Στις 24 Οκτωβρίου 2006 η Επιτροπή έλαβε αίτημα βάσει του άρθρου 30 παράγραφος 4 της οδηγίας 2004/17/ΕΚ του Ευρωπαϊκού Κοινοβουλίου και του Συμβουλίου, της 31ης Μαρτίου 2004, περί συντονισμού των διαδικασιών σύναψης συμβάσεων στους τομείς του ύδατος, της ενέργειας, των μεταφορών και των ταχυδρομικών υπηρεσιών (1). Η πρώτη εργάσιμη ημέρα μετά την παραλαβή του αιτήματος είναι η 25 Οκτωβρίου 2006.

Το αίτημα αυτό, προερχόμενο από το Ηνωμένο Βασίλειο, αφορά την παροχή ηλεκτρισμού και φυσικού αερίου στην χώρα αυτή, με εξαίρεση τη Βόρεια Ιρλανδία (το αίτημα αφορά επομένως την παροχή ηλεκτρισμού και φυσικού αερίου στην Αγγλία, τη Σκωτία και την Ουαλία). Το προαναφερόμενο άρθρο 30 προβλέπει ότι η οδηγία 2004/17/ΕΚ δεν εφαρμόζεται όταν η υπόψη δραστηριότητα εκτίθεται άμεσα στον ανταγωνισμό σε αγορές η πρόσβαση στις οποίες δεν είναι περιορισμένη. Η αξιολόγηση αυτών των όρων γίνεται αποκλειστικά με βάση την οδηγία 2004/17/ΕΚ και με την επιφύλαξη της εφαρμογής των κανόνων του ανταγωνισμού.

Η Επιτροπή διαθέτει προθεσμία τριών μηνών από την εργάσιμη ημέρα που αναφέρεται παραπάνω για να λάβει απόφαση σχετικά με το εν λόγω αίτημα. Επομένως, η προθεσμία λήγει στις 25 Ιανουαρίου 2007.

Εφαρμόζονται οι διατάξεις του τρίτου εδαφίου της προαναφερθείσας παραγράφου 4. Κατά συνέπεια, η προθεσμία που διαθέτει η Επιτροπή θα μπορεί ενδεχομένως να παραταθεί κατά ένα μήνα. Η παράταση αυτή θα αποτελέσει αντικείμενο σχετικής δημοσίευσης.

----

(1)ΕΕ L 134 της 30.4.2004, σ. 1.

----

III Πληροφορίες

Επιτροπή

----

Πρόγραμμα Πολιτισμός (2007-2013)

Υποστήριξη πολιτιστικών ενεργειών

Σκέλος 1.1 Πολυετή σχέδια συνεργασίας

Σκέλος 1.2.1 Ενέργειες συνεργασίας (1)

Πρόσκληση υποβολής προτάσεων υπό αίρεση

EACEA αριθ. 9/2006

(2006/C 270/06)

Ρήτρα προφύλαξης

Η πρόταση της Επιτροπής αναφορικά με το πρόγραμμα Πολιτισμός (2007-2013) δεν έχει ακόμη γίνει τυπικά δεκτή από τον ευρωπαίο νομοθέτη. Παρά το γεγονός αυτό, προκειμένου να καταστεί δυνατή η γρήγορη υλοποίηση του εν λόγω προγράμματος μετά την έγκριση της νομικής του βάσης από τον ευρωπαίο νομοθέτη, η οποία αναμένεται σύντομα, και προκειμένου να επιτραπεί στους δυνητικούς δικαιούχους των κοινοτικών επιδοτήσεων να καταρτίσουν όσο το δυνατόν συντομότερα τις προτάσεις τους, η Επιτροπή αποφάσισε να δημοσιεύσει την παρούσα πρόσκληση υποβολής προτάσεων.

Η παρούσα πρόσκληση υποβολής προτάσεων δεν δεσμεύει νομικά την Επιτροπή. Μπορεί να ακυρωθεί και είναι δυνατό να κατατεθούν προσκλήσεις υποβολής προσφορών με διαφορετικό περιεχόμενο, με τη δέουσα προθεσμία απάντησης, σε περίπτωση ουσιαστικής τροποποίησης της νομικής βάσης από τον ευρωπαίο νομοθέτη.

Εν γένει, η θέση σε εφαρμογή των προσκλήσεων υποβολής προτάσεων κατά το 2007 υπόκειται στις παρακάτω προϋποθέσεις, η πλήρωση των οποίων δεν εξαρτάται από την Επιτροπή:

1.   Νομική βάση

Η παρούσα πρόσκληση υποβολής προτάσεων βασίζεται στην απόφαση του Ευρωπαϊκού Κοινοβουλίου και του Συμβουλίου για τη θέσπιση ενός ενιαίου πολυετούς προγράμματος για τις κοινοτικές ενέργειες στον τομέα του πολιτισμού για την περίοδο 2007-2013 (το οποίο στο εξής καλείται «το Πρόγραμμα»).

Το Πρόγραμμα βασίζεται στο άρθρο 151 της συνθήκης για την ίδρυση της Ευρωπαϊκής Κοινότητας το οποίο ορίζει ότι η Κοινότητα συμβάλει στην ανάπτυξη των πολιτισμών των κρατών μελών, σεβόμενη όμως την εθνική και περιφερειακή πολυμορφία τους, ενώ παράλληλα θα αναδεικνύει την κοινή πολιτιστική τους κληρονομιά.

2.   Στόχοι και περιγραφή

Το Πρόγραμμα συμβάλλει στην ανάδειξη ενός κοινού πολιτιστικού χώρου για τους Ευρωπαίους που να βασίζεται σε μια κοινή πολιτιστική κληρονομιά, μέσω της ανάπτυξης της πολιτιστικής συνεργασίας των δημιουργών, των πολιτιστικών φορέων και των πολιτιστικών οργανισμών στις χώρες που συμμετέχουν στο Πρόγραμμα (2), με σκοπό να ενθαρρύνει τη δημιουργία μιας ευρωπαϊκής ιθαγένειας μέσω της διακρατικής κινητικότητας των ατόμων που εργάζονται στον πολιτιστικό τομέα, της διακρατικής κυκλοφορίας των καλλιτεχνικών και πολιτιστικών έργων και προϊόντων και του διαπολιτισμικού διαλόγου.

Το νέο πρόγραμμα δεν περιορίζεται απλά σε μια καθαρά τομεακή προσέγγιση (όπως αυτή που συναντάμε σε προηγούμενες γενιές πολιτιστικών προγραμμάτων) αλλά στρέφεται προς μια διεπιστημονική/διατομεακή προσέγγιση. Αυτή η προσπάθεια κατάργησης των ορίων μεταξύ των διαφόρων τομέων στοχεύει στην προώθηση μιας αυξημένης συνεργασίας μεταξύ πολιτιστικών φορέων, ενθαρρύνοντας τα σχέδια διατομεακής συνεργασίας. Στο πρόγραμμα καλούνται να συμμετάσχουν όλοι οι πολιτιστικοί φορείς και τομείς μη οπτικοακουστικού χαρακτήρα, συμπεριλαμβανομένων των πολιτιστικών επιχειρήσεων εφόσον δεν ασκούν κερδοσκοπική δραστηριότητα.

3.   Αντικείμενο της πρόσκλησης υποβολής προτάσεων

Η παρούσα πρόσκληση υποβολής προτάσεων αποσκοπεί στην παροχή κοινοτικών επιδοτήσεων, κατόπιν διαδικασίας επιλογής, σε δύο τύπους δράσης, σε όλους τους καλλιτεχνικούς και πολιτιστικούς τομείς:

Πρόκειται για την ενίσχυση της ευρωπαϊκής πολιτιστικής συνεργασίας, στηρίζοντας 136 περίπου υποψηφιότητες (περίπου 16 πολυετή σχέδια συνεργασίας και περίπου 120 ενέργειες συνεργασίας).

Εν γένει, θα δοθεί ιδιαίτερη προσοχή στις δράσεις που προωθούν τον διαπολιτισμικό διάλογο και προβλέπουν την υλοποίηση τουλάχιστον ενός μέρους των δραστηριοτήτων τους το 2008, Ευρωπαϊκό έτος διαπολιτισμικού διαλόγου (4).

(Σκέλος 1.1) Πολυετή σχέδια συνεργασίας

Θα παρασχεθεί στήριξη στα σχέδια πολιτιστικής συνεργασίας που στοχεύουν σε μια βιώσιμη και διαρθρωμένη συνεργασία μεταξύ των πολιτιστικών φορέων που προέρχονται από τις χώρες που συμμετέχουν στο πρόγραμμα. Η στήριξη αυτή έχει σκοπό να ενισχύσει τα σχέδια αυτά στο στάδιο έναρξης και διάρθρωσής τους ή στο στάδιο γεωγραφικής επέκτασής τους. Σκοπός της είναι να εδραιωθούν σε βιώσιμες βάσεις και να αποκτήσουν την οικονομική ανεξαρτησία τους.

Στα σχέδια συνεργασίας θα συμμετέχουν 6 τουλάχιστον πολιτιστικοί φορείς από 6 τουλάχιστον διαφορετικές χώρες που συμμετέχουν στο πρόγραμμα. Η διάρκειά τους θα κυμαίνεται από 3 έως 5 έτη.

(Σκέλος 1.2.1) Ενέργειες συνεργασίας

Το πρόγραμμα υποστηρίζει ενέργειες συνεργασίας με τομεακό ή διατομεακό χαρακτήρα. Προτεραιότητα θα δοθεί στις ενέργειες που αποσκοπούν στη διερεύνηση δυνατοτήτων συνεργασίας με στόχο τη μακροπρόθεσμη ανάπτυξή τους.

Στις ενέργειες συνεργασίας θα συμμετέχουν 3 τουλάχιστον πολιτιστικοί φορείς από 3 τουλάχιστον διαφορετικές χώρες που συμμετέχουν στο πρόγραμμα. Η μέγιστη διάρκειά τους θα είναι 24 μήνες.

Οι κοινοτικές ενέργειες που θα χρηματοδοτηθούν για τα δύο σκέλη του προγράμματος πρέπει οπωσδήποτε να ξεκινήσουν πριν από τις 15 Νοεμβρίου 2007.

4.   Διαθέσιμος προϋπολογισμός

Οι επιδοτήσεις που προορίζονται να χρηματοδοτήσουν τις ενέργειες αυτές χορηγούνται στο πλαίσιο της θέσης 15.04.44 του γενικού προϋπολογισμού της Ευρωπαϊκής Ένωσης. Ο συνολικός προϋπολογισμός που προβλέπεται στο πλαίσιο της παρούσας πρόσκλησης υποβολής προτάσεων ανέρχεται σε περίπου 15,5 εκατομμύρια ευρώ για το σκέλος 1.1 (Πολυετή σχέδια συνεργασίας) και σε 12 εκατομμύρια ευρώ για το σκέλος 1.2.1 (Ενέργειες συνεργασίας).

Για τα πολυετή σχέδια συνεργασίας (σκέλος 1.1), η κοινοτική στήριξη δεν μπορεί να υπερβαίνει το 50 % του προϋπολογισμού που προορίζεται για τις χρηματοδοτούμενες ενέργειες και μειώνεται σταδιακά. Δεν μπορεί να υπερβαίνει τα 500 000 ευρώ ετησίως.

Για τις ενέργειες συνεργασίας (Σκέλος 1.2.1), η κοινοτική στήριξη δεν μπορεί να υπερβαίνει το 50 % του προϋπολογισμού που προορίζεται για τις χρηματοδοτούμενες ενέργειες και πρέπει να κυμαίνεται μεταξύ 50 000 ευρώ και 200 000 ευρώ.

5.   Κριτήρια επιλεξιμότητας

Μόνο οι αιτήσεις που πληρούν τα ακόλουθα κριτήρια θα αξιολογηθούν διεξοδικά.

5.1.   Ίδρυμα/οργανισμός/τύπος των επιλέξιμων αιτούντων

Θα εξετασθούν οι αιτήσεις για επιδότηση που υποβάλλονται από αιτούντες με τα ακόλουθα χαρακτηριστικά: Οι επιλέξιμοι αιτούντες είναι οργανισμοί με δημόσιο ή ιδιωτικό νομικό καθεστώς, των οποίων η κύρια δραστηριότητα έγκειται στον πολιτιστικό τομέα και οι οποίοι έχουν την έδρα τους σε κάποια από τις χώρες που συμμετέχουν στο πρόγραμμα. Επίσης, οι τελευταίοι διαθέτουν την χρηματοπιστωτική και επιχειρησιακή ικανότητα για να φέρουν εις πέρας τις προτεινόμενες δραστηριότητες.

5.2.   Επιλέξιμες χώρες

Είναι επιλέξιμοι οι πολιτιστικοί φορείς που έχουν την έδρα τους σε κάποια από τις χώρες που συμμετέχουν στο πρόγραμμα:

6.   Προθεσμία υποβολής αιτήσεων υποψηφιότητας

Οι φάκελοι υποβολής αιτήσεων υποψηφιότητας πρέπει να αποσταλούν το αργότερο μέχρι τις 28 Φεβρουαρίου 2007.

7.   Επιπρόσθετες πληροφορίες

Η συγγραφή υποχρεώσεων που συνοδεύει την παρούσα πρόσκληση υποβολής προτάσεων καθώς και ο φάκελος υποβολής αιτήσεων υποψηφιότητας και όλα τα σχετικά έντυπα διατίθενται από τις ακόλουθες διευθύνσεις:

http://eacea.ec.europa.eu/

http://ec.europa.eu/culture/eac/index_en.html

Οι αιτήσεις υποψηφιότητας πρέπει να πληρούν τις προϋποθέσεις που καθορίζονται στη συγγραφή υποχρεώσεων και πρέπει υποχρεωτικά να υποβάλλονται στα προβλεπόμενα για τον σκοπό αυτό έντυπα.

----

(1)  Οι ενέργειες που σχετίζονται με τη λογοτεχνική μετάφραση (Σκέλος 1.2.2) αποτελούν αντικείμενο ξεχωριστής πρόσκλησης υποβολής προτάσεων.

(2)  Πρβλ. σημείο 5.2.

(3)  Οι ενέργειες που σχετίζονται με τη λογοτεχνική μετάφραση αποτελούν αντικείμενο ξεχωριστής πρόσκλησης υποβολής προτάσεων.

(4)  Με την επιφύλαξη της λήψης της σχετικής απόφασης από τα ευρωπαϊκά θεσμικά όργανα.

(5)  Η Ευρωπαϊκή Ένωση αποτελείται σήμερα από 25 κράτη μέλη (Γερμανία, Αυστρία, Βέλγιο, Κύπρος, Δανία, Ισπανία, Εσθονία, Φινλανδία, Γαλλία, Ελλάδα, Ουγγαρία, Ιρλανδία, Ιταλία, Λεττονία, Λιθουανία, Λουξεμβούργο, Μάλτα, Κάτω Χώρες, Πολωνία, Πορτογαλία, Τσεχική Δημοκρατία, Σλοβακία, Ηνωμένο Βασίλειο, Σλοβενία και Σουηδία). Η Ρουμανία και η Βουλγαρία τελούν υπό προσχώρηση και αναμένεται να γίνουν μέλη την 1η Ιανουαρίου 2007.

(6)  Οι πολιτιστικοί φορείς καλούνται να αποταθούν στον Οργανισμό προκειμένου να ενημερωθούν για την εξέλιξη της κατάστασης σε κάθε χώρα.

----

----

Πρόγραμμα Πολιτισμός (2007-2013)

Υποστήριξη των πολιτιστικών ενεργειών

Σκέλος 1.2.2 λογοτεχνική μετάφραση

Πρόσκληση υποβολής προτάσεων υπό αίρεση

EACEA αριθ. 10/2006

(2006/C 270/07)

Ρήτρα προφύλαξης

Η πρόταση της Επιτροπής αναφορικά με το πρόγραμμα Πολιτισμός (2007-2013) δεν έχει ακόμη γίνει τυπικά δεκτή από τον ευρωπαίο νομοθέτη. Παρά το γεγονός αυτό, προκειμένου να καταστεί δυνατή η γρήγορη υλοποίηση του εν λόγω προγράμματος μετά την έγκριση της νομικής του βάσης από τον ευρωπαίο νομοθέτη, η οποία αναμένεται σύντομα, και προκειμένου να επιτραπεί στους δυνητικούς δικαιούχους των κοινοτικών επιδοτήσεων να καταρτίσουν όσο το δυνατόν συντομότερα τις προτάσεις τους, η Επιτροπή αποφάσισε να δημοσιεύσει την παρούσα πρόσκληση υποβολής προτάσεων.

Η παρούσα πρόσκληση υποβολής προτάσεων δεν δεσμεύει νομικά την Επιτροπή. Μπορεί να ακυρωθεί και είναι δυνατό να κατατεθούν προσκλήσεις υποβολής προσφορών με διαφορετικό περιεχόμενο, με τη δέουσα προθεσμία απάντησης, σε περίπτωση ουσιαστικής τροποποίησης της νομικής βάσης από τον ευρωπαίο νομοθέτη.

Εν γένει, η θέση σε εφαρμογή των προσκλήσεων υποβολής προτάσεων κατά το 2007 υπόκειται στις παρακάτω προϋποθέσεις, η πλήρωση των οποίων δεν εξαρτάται από την Επιτροπή:

1.   Νομική βάση

Η παρούσα πρόσκληση υποβολής προτάσεων βασίζεται στην απόφαση του Ευρωπαϊκού Κοινοβουλίου και του Συμβουλίου για τη θέσπιση ενός ενιαίου πολυετούς προγράμματος για τις κοινοτικές ενέργειες στον τομέα του πολιτισμού για την περίοδο 2007-2013 (το οποίο στο εξής καλείται «το πρόγραμμα»).

Το πρόγραμμα βασίζεται στο άρθρο 151 της συνθήκης για την ίδρυση της Ευρωπαϊκής Κοινότητας το οποίο ορίζει ότι η Κοινότητα συμβάλει στην ανάπτυξη των πολιτισμών των κρατών μελών, σεβόμενη όμως την εθνική και περιφερειακή πολυμορφία τους, ενώ παράλληλα θα αναδεικνύει την κοινή πολιτιστική τους κληρονομιά.

2.   Στόχοι και περιγραφή

Το πρόγραμμα συμβάλλει στην ανάδειξη ενός κοινού πολιτιστικού χώρου για τους Ευρωπαίους μέσω της ανάπτυξης της πολιτιστικής συνεργασίας των δημιουργών, των πολιτιστικών φορέων και των πολιτιστικών οργανισμών στις χώρες που συμμετέχουν στο πρόγραμμα (1), με σκοπό να ενθαρρύνει τη δημιουργία μιας ευρωπαϊκής ιθαγένειας μέσω της διακρατικής κινητικότητας των ατόμων που εργάζονται στον πολιτιστικό τομέα, της διακρατικής κυκλοφορίας των καλλιτεχνικών και πολιτιστικών έργων και προϊόντων και του διαπολιτισμικού διαλόγου.

Το νέο πρόγραμμα δεν περιορίζεται απλά σε μια καθαρά τομεακή προσέγγιση (όπως αυτή που συναντάμε σε προηγούμενες γενιές πολιτιστικών προγραμμάτων) αλλά στρέφεται προς μια διεπιστημονική προσέγγιση. Αυτή η προσπάθεια κατάργησης των φραγμών μεταξύ των διαφόρων τομέων στοχεύει στην προώθηση μιας αυξημένης συνεργασίας μεταξύ πολιτιστικών φορέων, ενθαρρύνοντας τα σχέδια διατομεακής συνεργασίας. Στο πρόγραμμα καλούνται να συμμετάσχουν όλοι οι πολιτιστικοί φορείς και τομείς μη οπτικοακουστικού χαρακτήρα, συμπεριλαμβανομένων των πολιτιστικών επιχειρήσεων που δεν ασκούν κερδοσκοπική δραστηριότητα.

3.   Αντικείμενο της πρόσκλησης υποβολής προτάσεων

Προκειμένου να ανταποκριθεί στους στόχους του προγράμματος, η παρούσα πρόσκληση υποβολής προτάσεων αποσκοπεί στην παροχή οικονομικής στήριξης στα σχέδια λογοτεχνικής μετάφρασης (2) που υποβάλλονται από ανεξάρτητους εκδότες ή εκδοτικούς οίκους των χωρών που συμμετέχουν στο πρόγραμμα.

Στο πλαίσιο της παρούσας πρόσκλησης υποβολής προτάσεων θα είναι επιλέξιμες οι μεταφράσεις λογοτεχνικών έργων από μια ευρωπαϊκή γλώσσα προς μια άλλη ευρωπαϊκή γλώσσα (3), καθώς και αρχαίων κειμένων που προέρχονται από τη λογοτεχνική κληρονομιά (συμπεριλαμβανομένων των αρχαίων γλωσσών, όπως τα αρχαία ελληνικά και τα λατινικά).

Οι ενέργειες που θα χρηματοδοτηθούν για αυτό το σκέλος του προγράμματος πρέπει οπωσδήποτε να ξεκινήσουν πριν από τις 15 Νοεμβρίου 2007.

4.   Διαθέσιμος προϋπολογισμός

Με την επιφύλαξη της απόφασης της αρμόδιας για τον προϋπολογισμό αρχής, το συνολικό κονδύλιο που θα χορηγηθεί για το 2007 ανέρχεται σε περίπου 1.5 εκατομμύρια ευρώ για τις δράσεις του σκέλους 1.2.2. (Λογοτεχνική μετάφραση).

Προβλέπεται να παρασχεθεί οικονομική στήριξη σε περίπου 45 σχέδια λογοτεχνικής μετάφρασης.

Η κοινοτική επιδότηση δεν θα ξεπεράσει τα 60 000 ευρώ και θα καλύψει το 100 % των μεταφραστικών δαπανών υπό την προϋπόθεση ότι οι δαπάνες αυτές δεν θα ξεπεράσουν το 50 % των συνολικών επιχειρησιακών δαπανών.

5.   Κριτήρια επιλεξιμότητας

5.1.   Ίδρυμα/οργανισμός/τύπος των επιλέξιμων αιτούντων

Θα εξετασθούν οι αιτήσεις για επιδότηση που υποβάλλονται από αιτούντες με τα ακόλουθα χαρακτηριστικά: Οι επιλέξιμοι αιτούντες είναι δημόσιοι ή ιδιωτικοί οργανισμοί με νομικό καθεστώς, των οποίων η κύρια δραστηριότητα έγκειται στον πολιτιστικό τομέα και οι οποίοι έχουν την έδρα τους σε κάποια από τις χώρες που συμμετέχουν στο πρόγραμμα. Επίσης, οι τελευταίοι διαθέτουν την χρηματοπιστωτική και επιχειρησιακή ικανότητα για να φέρουν εις πέρας τις προτεινόμενες δραστηριότητες.

5.2.   Επιλέξιμες χώρες

Είναι επιλέξιμοι οι εκδοτικοί οίκοι και εκδοτικοί όμιλοι που έχουν την έδρα τους σε κάποια από τις χώρες που συμμετέχουν στο πρόγραμμα:

6.   Προθεσμία υποβολής αιτήσεων υποψηφιότητας

Οι φάκελοι υποβολής αιτήσεων υποψηφιότητας πρέπει να αποσταλούν το αργότερο μέχρι τις 28 Φεβρουαρίου 2007.

7.   Επιπρόσθετες πληροφορίες

Η συγγραφή υποχρεώσεων που συνοδεύει την παρούσα πρόσκληση υποβολής προτάσεων καθώς και ο φάκελος υποβολής αιτήσεων υποψηφιότητας και όλα τα σχετικά έντυπα διατίθενται από τις ακόλουθες διευθύνσεις:

http://eacea.ec.europa.eu/

http://ec.europa.eu/culture/eac/index_en.html

Οι αιτήσεις υποψηφιότητας πρέπει να πληρούν τις προϋποθέσεις που καθορίζονται στη συγγραφή υποχρεώσεων και πρέπει υποχρεωτικά να υποβάλλονται στα προβλεπόμενα για τον σκοπό αυτό έντυπα.

----

(1)  Πρβλ. σημείο 5.2.

(2)  Ένα σχέδιο λογοτεχνικής μετάφρασης πρέπει να αποτελείται από 4 έως 10 σελίδες επιλέξιμου προς μετάφραση έργου (Πρβλ. συγγραφή υποχρεώσεων της παρούσας πρόσκλησης υποβολής προτάσεων).

(3)  Μία από τις γλώσσες των χωρών που συμμετέχουν στο πρόγραμμα.

(4)  Η Ευρωπαϊκή Ένωση αποτελείται σήμερα από 25 κράτη μέλη (Γερμανία, Αυστρία, Βέλγιο, Κύπρος, Δανία, Ισπανία, Εσθονία, Φινλανδία, Γαλλία, Ελλάδα, Ουγγαρία, Ιρλανδία, Ιταλία, Λεττονία, Λιθουανία, Λουξεμβούργο, Μάλτα, Κάτω Χώρες, Πολωνία, Πορτογαλία, Τσεχική Δημοκρατία, Σλοβακία, Ηνωμένο Βασίλειο, Σλοβενία και Σουηδία). Η Ρουμανία και η Βουλγαρία οι οποίες τελούν υπό προσχώρηση και αναμένεται να γίνουν μέλη την 1η Ιανουαρίου 2007.

(5)  Οι πολιτιστικοί φορείς καλούνται να αποταθούν στον Οργανισμό προκειμένου να ενημερωθούν για την εξέλιξη της κατάστασης σε κάθε χώρα.

----

----

Υπο αίρεση — πρόσκληση υποβολής προτάσεων — ΓΔ EAC αριθ. 55/06

Υπό αίρεση — πρόσκληση υποβολής προτάσεων για την οργάνωση και την υλοποίηση ετήσιας απονομής βραβείου της Ευρωπαϊκής Ένωσης στον τομέα της πολιτιστικής κληρονομιάς

(2006/C 270/08)

Ρήτρα επιφύλαξης

Η πρόταση της Επιτροπής για το πρόγραμμα πολιτισμός (2007-2013) δεν έχει ακόμη εγκριθεί επίσημα από τον ευρωπαίο νομοθέτη. Η Επιτροπή αποφάσισε να δημοσιεύσει τώρα την παρούσα πρόσκληση υποβολής προτάσεων ώστε να καταστεί δυνατή η ταχεία υλοποίηση του εν λόγω προγράμματος μόλις εγκριθεί η νομική βάση για το εν λόγω πρόγραμμα από τον ευρωπαίο νομοθέτη (που αναμένεται σύντομα), και για να καταστεί δυνατό για τους πιθανούς δικαιούχους κοινοτικών επιδοτήσεων να αρχίσουν εγκαίρως την προετοιμασία των προτάσεών τους.

Η παρούσα πρόσκληση υποβολής προτάσεων δεν είναι νομικά δεσμευτική για την Επιτροπή. Σε περίπτωση ουσιαστικής τροποποίησης της νομικής βάσης από τον ευρωπαίο νομοθέτη, η παρούσα πρόσκληση υποβολής προτάσεων μπορεί να ακυρωθεί και ενδέχεται να δρομολογηθούν άλλες προσκλήσεις υποβολής προτάσεων με διαφορετικό περιεχόμενο και αντίστοιχες προθεσμίες προς ανταπόκριση.

Γενικότερα, η υλοποίηση των προσκλήσεων υποβολής προτάσεων του 2007 υπόκειται στους ακόλουθους όρους, η υλοποίηση των οποίων υπερβαίνει τα όρια ελέγχου της Επιτροπής:

1.   Εισαγωγή

Έως ότου εγκριθεί το πρόγραμμα «Πολιτισμός» (2007-2013), το παρόν έγγραφο αποτελεί υπό αίρεση πρόσκληση υποβολής αιτήσεων για κοινοτική υποστήριξη σχετικά με τη διοργάνωση και την απονομή του βραβείου της Ευρωπαϊκής Ένωσης στον τομέα της διατήρησης και ανάδειξης της πολιτιστικής κληρονομιάς στο πλαίσιο του προτεινόμενου νέου προγράμματος Πολιτισμός.

Με αναφορά στην πτυχή 1.3 του προγράμματος, ο σκοπός της παρούσας υπό αίρεση πρόσκλησης είναι να ενημερωθούν οι πιθανές υποψήφιες οργανώσεις σχετικά με την πρόθεση της Επιτροπής να συνεχιστεί η υλοποίηση του βραβείου αυτού στο πλαίσιο του προτεινόμενου προγράμματος Πολιτισμού.

Το πρόγραμμα Πολιτισμός είναι ένα ενιαίο πολυετές πρόγραμμα για κοινοτικά μέτρα στο πολιτιστικό τομέα ανοικτό σε όλους τους πολιτιστικούς τομείς και σε όλες τις κατηγορίες πολιτιστικών φορέων.

Το πρόγραμμα αυτό βασίζεται στο άρθρο 151 της συνθήκης ΕΚ, στο οποίο προβλέπεται ότι η Κοινότητα συμβάλλει στην ανάπτυξη των πολιτισμών των κρατών μελών και σέβεται την εθνική και περιφερειακή πολυμορφία τους, ενώ ταυτόχρονα προβάλλει την κοινή πολιτιστική κληρονομιά.

2.   Στόχοι και περιγραφή

Η πλούσια και πολυποίκιλη πολιτιστική κληρονομιά στην Ευρώπη αποτελεί αναμφισβήτητα έναν από τους βασικούς τομείς μέσω των οποίων οι Ευρωπαίοι αυτοπροσδιορίζονται σε τοπικό, περιφερειακό, εθνικό και ευρωπαϊκό επίπεδο. Η ευαισθητοποίηση σχετικά με την εν λόγω κληρονομιά είναι συνεπώς υψίστης σημασίας καθόσον μέσω αυτής οι Ευρωπαίοι μπορούν να συνειδητοποιήσουν το σημαντικό ρόλο που διαδραματίζει η κληρονομιά αυτή στην καλύτερη γνώση και κατανόηση των κοινών στοιχείων που τους ενώνουν. Το γεγονός αυτό μπορεί επίσης να συμβάλει στη βελτίωση του διαπολιτισμικού διαλόγου, της αμοιβαίας γνώσης, της κατανόησης και του σεβασμού μεταξύ τους και να ενισχύσει με τον τρόπο αυτό τη συνειδητοποίηση της ευρωπαϊκής ιθαγένειας των πολιτών.

Η διατήρηση και η βελτίωση της ευρωπαϊκής πολιτιστικής κληρονομιάς σε όλες τις μορφές της (αρχιτεκτονική/αρχαιολογική κληρονομιά όπως κτίρια, συγκροτήματα κτιρίων σε αγροτικές /αστικές περιοχές, μνημεία, κινητή κληρονομιά, αρχαιολογικοί χώροι, πολιτιστικά τοπία) είναι ένας από τους πολιτιστικούς τομείς που υποστηρίζονται από το πρόγραμμα Πολιτισμός.

Στο πλαίσιο αυτό, η Ευρωπαϊκή Επιτροπή επιθυμεί να συνεχίσει την απονομή του ήδη καθιερωμένου ετήσιου βραβείου της ΕΕ με σκοπό να αποδοθεί δημόσια αναγνώριση σε υποδειγματικές πρωτοβουλίες και βέλτιστες πρακτικές ατόμων ή οργανώσεων που συμβάλλουν, σε ευρωπαϊκό επίπεδο, στην προώθηση και ανάπτυξη της πολιτιστικής κληρονομιάς. Ιδιαίτερη έμφαση θα δοθεί σε πρωτοβουλίες και δεξιότητες που έχουν συμβολική ή/και εκπαιδευτική και κοινωνική αξία.

Στόχος της παρούσας πρόσκλησης είναι η επιλογή φορέα ο οποίος θα επιφορτιστεί με τη διοργάνωση, υλοποίηση και απονομή του εν λόγω βραβείου της ΕΕ.

Λόγω αυτή της πολύπτυχης μορφής της προώθησης της πολιτιστικής κληρονομιάς, το βραβείο της ΕΕ θα μπορούσε να αποτελείται από διάφορα επιμέρους βραβεία (1) για τις ακόλουθες κατηγορίες ενεργειών/σχεδίων:

Το βραβείο απονέμεται είτε σε ευρωπαίο πολίτη (π.χ. ειδικό στη συντήρηση/αποκατάσταση από άποψη επιστημονική, τεχνική ή παραδοσιακών τεχνικών) είτε σε ομάδα στην οποία συμμετέχουν ειδικοί συντήρησης/αποκατάστασης, ιδιοκτήτες, δημόσιες αρχές ή μη κυβερνητικές οργανώσεις. Το βραβείο συνίσταται σε οικονομική ενίσχυση ύψους 15 000 ευρώ και σε δίπλωμα με το λογότυπο του προγράμματος Πολιτισμός της ΕΕ (υποχρεωτικό) και το λογότυπο του οργανισμού (προαιρετικό) που είναι υπεύθυνος για τη διοργάνωση του βραβείου.

Η απόφαση σχετικά με την απονομή του βραβείου βασίζεται στις συστάσεις ομάδας ευρωπαίων ανεξαρτήτων εμπειρογνωμόνων που αντιπροσωπεύουν όσο το δυνατόν περισσότερους τομείς της πολιτιστικής κληρονομιάς. Οι υποψήφιοι καλούνται να εξηγήσουν στην αίτησή τους τον τρόπο με τον οποίο προτίθενται να διαχειριστούν την απονομή του βραβείου (επιλογή και εργασία της κριτικής επιτροπής).

Το βραβείο πρέπει να διασφαλίζει τη μεγαλύτερη δυνατή προβολή και το μεγαλύτερο δυνατό αντίκτυπο όσον αφορά την ευρωπαϊκή του διάσταση· ως εκ τούτου είναι απαραίτητη η παρουσία των θεσμικών οργάνων της Ευρωπαϊκής Ένωσης και ιδιαίτερα της Επιτροπής στην τελετή απονομής του βραβείου. Τα βραβευθέντα σχέδια καθώς και τα καλύτερα από τα υποβληθέντα σχέδια θα προβληθούν με το βέλτιστο δυνατό τρόπο π.χ. μέσω δημοσιεύσεων, κάλυψης από τον τύπο, το ραδιόφωνο και την τηλεόραση, με περιοδεύουσες εκθέσεις, κ.λπ.

3.   Επιλέξιμοι υποψήφιοι

Δημόσιοι ή ιδιωτικοί οργανισμοί με νομική υπόσταση και μακροχρόνια πείρα στον τομέα της διατήρησης ή/και ανάδειξης της πολιτιστικής κληρονομιάς.

Είναι επιλέξιμες οι αιτήσεις από νομικά πρόσωπα εγκατεστημένα στις ακόλουθες χώρες:

Πρέπει να σημειωθεί ότι η συμμετοχή των υποψηφίων χωρών της ΕΕ, των υπό προσχώρηση χωρών και των χωρών των δυτικών Βαλκανίων στο πρόγραμμα προϋποθέτει τη συμφωνία μεταξύ των κυβερνήσεων των χωρών αυτών και της Ευρωπαϊκής Επιτροπής.

4.   Προϋπολογισμός και διάρκεια του σχεδίου

Ο προϋπολογισμός που προβλέπεται για την ενέργεια αυτή είναι 200 000 EUR κατ'ανώτατο όριο για το συνολικό κόστος διοργάνωσης και υλοποίησης (συμπεριλαμβανομένων των ποσών που συνοδεύουν τα ενδεχομένως απονεμηθέντα βραβεία) για κάθε απονομή βραβείου. Η συνεισφορά αυτή δεν μπορεί να υπερβαίνει το 60 % του συνολικού επιλέξιμου κόστους διοργάνωσης και υλοποίησης κάθε απονομής βραβείου που υποβλήθηκε από την ενδεχομένως επιλεχθείσα υποψήφια οργάνωση.

Η διάρκεια της περιόδου επιλεξιμότητας για κάθε συμφωνία επιδότησης της ΕΕ θα είναι 15 μήνες.

Για τη διοργάνωση του βραβείου της ΕΕ το 2007, η ενέργεια που πρόκειται να χρημοτοδοτηθεί πρέπει να αρχίσει οπωσδήποτε πριν από τις 15 Νοεμβρίου 2007 και να λήξει έως τις 14 Φεβρουαρίου 2009. Η ημερομηνία έναρξης για την επιλεξιμότητα της δαπάνης δεν μπορεί σε καμία περίπτωση να είναι πριν από την 1η Μαΐου 2007.

Η κοινοτική υποστήριξη χορηγείται με την προϋπόθεση ότι έχουν ολοκληρωθεί δεόντως οι διοικητικές και δημοσιονομικές διαδικασίες.

5.   Χρονοδιάγραμμα/προθεσμία

Η παρούσα ενέργεια θα υλοποιηθεί σε ετήσια βάση και για τη διάρκεια του προγράμματος Πολιτισμός (2007-2013). Η επιλεχθείσα οργάνωση θα είναι υπεύθυνη για την οργάνωση και την υλοποίηση της ετήσιας απονομής βραβείων της ΕΕ στον τομέα της πολιτιστικής κληρονομιάς προστασία/συντήρηση/ανάδειξη από το έτος 2007 και μέχρι το έτος 2013 (συμπεριλαμβανομένου), το τέλος του προγράμματος Πολιτισμός (2007-2013). Η υποψήφια οργάνωση που θα επιτύχει θα αναλάβει τη διοργάνωση της απονομής του βραβείου της ΕΕ για το πρώτο έτος (2007). Μόνον με τη ρητή έγκριση της Επιτροπής, μπορεί να το επαναλάβει για κάθε έτος έως το 2013.

Οι αιτήσεις πρέπει να αποσταλούν στην Επιτροπή το αργότερο έως τις 28.2.2007.

6.   Περισσότερες πληροφορίες

Το πλήρες κείμενο της πρόσκλησης υποβολής προτάσεων και τα έντυπα αίτησης βρίσκονται στην ακόλουθη ιστοσελίδα:

http://ec.europa.eu/culture/eac/index_en.html

Οι αιτήσεις πρέπει να είναι σύμφωνες με τις απαιτήσεις που ορίζονται στο πλήρες κείμενο και να υποβληθούν στο προβλεπόμενο έντυπο.

----

(1)  Τα βραβευμένα σχέδια καθώς οι βραβευμένοι υποψήφιοι πρέπει να προέρχονται από μία από τις χώρες που συμμετέχουν στο Πρόγραμμα (βλέπε τμήμα 3).

(2)  Η Ευρωπαϊκή Ένωση έχει 25 κράτη μέλη: (Βέλγιο, Δανία, Γερμανία, Ελλάδα, Ισπανία, Γαλλία, Ιρλανδία, Ιταλία, Λουξεμβούργο, Κάτω Χώρες, Αυστρία, Πορτογαλία, Φινλανδία, Σουηδία, Ηνωμένο Βασίλειο, Τσεχική Δημοκρατία, Εσθονία, Ουγγαρία, Λετονία, Λιθουανία, Πολωνία, Σλοβακία, Σλοβενία, Κύπρος, Mάλτα). Η Ρουμανία και η Βουλγαρία είναι χώρες υπό προσχώρηση και θα γίνουν κράτη μέλη από την 1η Ιανουαρίου 2007.

(3)  Οι πολιτιστικοί φορείς καλούνται να ρωτήσουν την Επιτροπή σχετικά με την κατάσταση αυτών των χωρών.

----